Здравейте , фирмата в която работих изведнъж спря работа . Последният работен ден беше на 19.06.2020 г. Работодателят нито обяви някакъв престой поради липса на работа ,нито ни изпрати на борсата ,нито сме подписвали неплатени отпуски. Всяка седмица аз лично се интересувах кога ще започнем работа и всеки път ми беше обещавано ,че ще е другата седмица. През това време работодателят ни дължеше заплати за юни месец ,Така или иначе в един момент всички от колектива изпратихме заявления за напускане по чл.327 ал.1 т.2 ,които работодателят прие и след дълги разправии ни освободи със съответните заповеди от 02.09.2020 . Въпросът ми е дължи ли ни заплати за месеците юли и август ,тъй като не е обявил престой и нямаме подписани молби за неплатена отпуска , но не сме и работили .Задавам този въпрос тъй като така или иначе дела ще бъдат заведени ,тъй като отказа категорично да ни изплати обезщетенията полагащи се по този член ,както и дни болнични изплащани от работодателя ,та…можем ли да претендираме за заплатите за юли и август ?. И може ли да се заведе колективно дело? Предварително благодаря за отговорите.




неизплатени заплати
===================

 

Здравейте, Диана Петрова, 


колективен иск може да бъде предявен от името на лица, увредени от едно нарушение, когато според характера на нарушението техният кръг не може да бъде определен точно, но е определяем, така чл. 379, ал. 1 от Гражданскопроцесуалния кодекс, която разпоредба обаче не е приложима в случая.  

Относно трудовото възнаграждение – същото се дължи при изпълнение на задължението на работника/служителя да полага труд. В случая е правилно да претендирате за неизплатеното възнаграждение за м. 06 и дължимите обезщетение за неползван отпуск, както и обезщетението по чл. 221, ал. 1 от КТ. 


Поздрави,  

адв. Николина Митова  

тел. 0898 303092


